
Servei de Drets Socials
Regidoria delegada d’Habitatge, Centre Històric i Llicències
SUB.BCO 2024000005






Resolució


Carles  Garcia  Estany, sisè tinent d’alcalde, a proposta del regidor delegat d’Habitatge, Centre Històric i Llicències, Jesús Alonso Sáinz, sobre l’aprovació de la convocatòria de dues línies de subvencions en matèria d’Habitatge dicto la resolució següent, que es fonamenta en els antecedents i consideracions que s’exposen a continuació:



Fets

1.  Per acord del Ple de la Corporació de 20 de maig de 2021 es van aprovar inicialment les  bases  específiques  reguladores  per  a  l’atorgament  de  subvencions  a  les persones propietàries per ampliar la cobertura de l’avalloguer en cas d’impagament de rendes de lloguer, d’aquells habitatges arrendats mitjançant qualsevol programa de lloguer social municipal. L’anunci corresponent d’aquestes bases es va publicar al Butlletí Oficial de la Província de Barcelona del dia 9 de juny de 2021.
Aquestes bases van esdevenir definitives un cop transcorregut el termini d’exposició pública sense que s’hi formulessin al·legacions o impugnacions.

2.  Per acord del Ple de la Corporació de 17 de març de 2022 es van aprovar inicialment les  bases  específiques  reguladores  per  a  l’atorgament  de  subvencions  a  petits propietaris/àries  a  l’espera  de  la  recuperació  possessòria  d’habitatges,  i  en conseqüència es deixen sense efecte les anteriors bases reguladores aprovades per acord plenari de 20 de maig de 2021. L’anunci corresponent d’aquestes bases es va publicar al Butlletí Oficial de la Província de Barcelona del dia 29 de març de 2022. Aquestes bases van esdevenir definitives un cop transcorregut el termini d’exposició pública sense que s’hi formulessin al·legacions o impugnacions.

3.  La subvenció es trobava inclosa en el Pla estratègic de subvencions de l’Ajuntament de Manresa per al període 2022-2023 dins de la línia de “Programa de suport a persones petit tenidores i d'estímul en la participació de programes municipals d'habitatge social i assequible” per fer front a la necessitat d'habitatge assequible i impulsar polítiques d'accés a habitatge assequible.
Aquest pla ha estat prorrogat per Resolució de l’Alcalde núm. 795 de 22-01-2024.

4.  Atès que existeixen les bases específiques reguladores aprovades i a la vista de l’informe  tècnic  emès  per  la  Cap  de  Secció  d’Habitatge  i  Desenvolupament Comunitari en data 14-03-2024, procedeix aprovar la convocatòria per a l’exercici
2024 per a l’atorgament de les subvencions esmentades en el punt 1 i 2, amb una consignació pressupostària de 15.000,00 € amb càrrec a la partida 1520 48004 del pressupost municipal vigent.

5.  En compliment de les previsions establertes a la Llei 38/2003, de 17 de novembre, general de subvencions, es procedeix amb aquest acte a la convocatòria del procediment d’atorgament.

Fonaments de Dret

1.  L’article 23 de la Llei 38/2003, general de subvencions, determina que el procediment per a la concessió de subvencions s’iniciarà sempre d’ofici mitjançant convocatòria aprovada  per  l’òrgan  competent,  que  desenvoluparà  el  procediment  per  a  la concessió de les subvencions convocades segons l’establert en aquest capítol i d’acord amb els principis de la Llei 39/2015, del Procediment Administratiu Comú de les Administracions públiques.

2.  L’article 45 de la Llei 39/2015, abans esmentada, preveu la necessitat de publicació d’aquells actes administratius integrants d’un procediment selectiu o de concurrència competitiva.

3.  L’article 14 del mateix cos legal estableix que les persones jurídiques es relacionaran amb les administracions públiques electrònicament.

4.  L’article 18 de la Llei 38/2003, general de subvencions, estableix que la Base de dades nacional de subvencions operarà com a sistema nacional de publicitat de subvencions on, d’acord amb aquest mateix precepte i l’article 20 de la Llei, les administracions publicaran informació de les convocatòries i de les subvencions concedides.

5.  Les persones beneficiàries hauran de donar publicitat de les subvencions i ajudes percebudes en els termes i condicions establerts a la Llei estatal 19/2013, de 9 de desembre, de transparència, accés a la informació pública i bon govern; així com a la Llei del Parlament de Catalunya, 19/2014, del 29 de desembre, de transparència, accés a la informació pública i bon govern.

6.  En tot allò no previst en les bases específiques, serà d’aplicació a la convocatòria l’Ordenança  General  de  Subvencions  de  l’Ajuntament  de  Manresa,  les  bases generals d’atorgament de subvencions que formen part de les bases d’execució del pressupost municipal 2024, la Llei estatal 38/2003, General de Subvencions, el seu Reglament, aprovat pel Reial Decret 887/2006, la legislació de règim local sobre actuacions de foment i la legislació d’Hisendes Locals i General Pressupostària.

7.  Les  qüestions  procedimentals  i  de  règim  jurídic  no  regulades  per  la  legislació sectorial aplicable es regeixen per la Llei estatal 39/2015, del procediment administratiu comú de les administracions públiques, per la Llei estatal 40/2015, del règim jurídic del sector públic, per la Llei catalana 26/2010, de règim jurídic i del procediment administratiu de les administracions públiques de Catalunya i per la legislació de règim local.

En exercici de les competències que m'han estat conferides per delegació efectuada per la Resolució de l’Alcalde núm. 11.378, de 23 de juny de 2023, publicada al Butlletí Oficial de la Província de Barcelona del dia 27 de juny de 2023.

RESOLC:

PRIMER. Aprovar la convocatòria d’aquest exercici 2024 per a l’atorgament  de dues línies de subvencions en matèria d’habitatge que a continuació s’indiquen, en règim de concurrència no competitiva, i amb les condicions següents:

a)  Subvencions a les persones propietàries per ampliar la cobertura de l’avalloguer en cas d’impagament de rendes de lloguer, d’aquells habitatges arrendats mitjançant qualsevol programa de lloguer social municipal.

b) Subvencions a petits propietaris/àries a l’espera de la recuperació possessòria d’habitatges.
1.- Condicions generals comunes a les dues línies de subvencions: Règim jurídic:
Aquestes subvencions tenen caràcter voluntari i eventual, no generen cap dret a l’obtenció d’altres subvencions en anys posteriors i no es poden al·legar com a precedent.
En tot allò no previst en aquestes bases, els serà d’aplicació l’Ordenança General de Subvencions   de   l’Ajuntament   de   Manresa,   les   bases   generals   d’atorgament   de subvencions que formin part de les bases d’execució del pressupost municipal, la Llei estatal 38/2003, General de Subvencions, el seu Reglament de desenvolupament, aprovat pel Reial Decret 887/2006, i la resta de dret administratiu i privat.
Correspondrà a l’Ajuntament de Manresa la facultat de resoldre qualsevol qüestió que es pugui presentar en relació a la interpretació d’aquestes bases.

Procediment de concessió:
El procediment de concessió de les subvencions objecte d’aquesta convocatòria serà el de concurrència no competitiva.

Dotació pressupostària:
L’Ajuntament destinarà per aquestes subvencions fins a un total de 15.000,00 euros, que es faran efectius amb càrrec a l’aplicació pressupostària núm. 1520 48004 del pressupost municipal vigent. Aquesta dotació econòmica podrà ser objecte d'ampliació d'acord amb la normativa aplicable i segons la disponibilitat pressupostària.

Termini de presentació de sol·licituds:
S’iniciarà l’endemà de la publicació de l’extracte de la convocatòria en el Butlletí Oficial de la Província de Barcelona, prèvia comunicació a la Base de Dades Nacional de Subvencions (BDNS). S’estableix, per a totes elles, el sistema de convocatòria oberta durant l’any 2024 mentre hi hagi disponibilitat pressupostària.

Lloc i forma de presentació de les sol·licituds:
La sol·licitud a través de mitjans electrònics es realitzarà a través de la seu electrònica de l’Ajuntament de Manresa  a l’adreça: http://www.manresa.cat/subvencions.
Les persones que no estan obligades a presentar les instàncies telemàticament, podran presentar la sol·licitud igualment a través de mitjans electrònics o bé presencialment a l’Oficina Municipal d’Habitatge (c. Amigant, núm. 5) mitjançant cita prèvia trucant al telèfon
938782382 en horari de dilluns a divendres de 9:00h a 14:00h.
Els models dels impresos normalitzats de la sol·licitud i de la declaració responsable per a cada línia de subvenció es podran obtenir a l’Oficina municipal d’Habitatge i a la pàgina web municipal.
La presentació de la sol·licitud implica l’acceptació de les bases. Cada sol·licitud presentada farà referència únicament a un habitatge.

Rectificació de defectes o omissions en la documentació:

En cas que la documentació presentada sigui incorrecta o incompleta, d’acord amb l’article
68 de la Llei 39/2015, del procediment administratiu comú de les administracions públiques, es requerirà a la persona sol·licitant, per tal que en el termini de 10 dies hàbils a partir del dia següent de la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà desistida la seva sol·licitud.

Resolució:
La resolució d’atorgament s’haurà d’adoptar en el termini de 6 mesos a partir de  l’endemà de la finalització del termini de presentació de sol·licituds. Transcorregut el termini fixat sense que s’hagi notificat una resolució expressa, s’entendrà desestimada la sol·licitud.
La resolució d’atorgament de la subvenció determinarà el període o períodes, així com, si és el cas, el pagament de bestretes.
Les subvencions concedides s’entendran acceptades plenament en els termes i condicions establertes en aquestes bases, si en el termini de 15 dies hàbils des de l’endemà de la notificació de la concessió, no es manifesta per part de la persona beneficiària la seva renúncia expressa.

Règim de recursos:
La resolució del procediment posa fi a la via administrativa i, contra la mateixa, es pot interposar recurs contenciós administratiu en el termini de dos mesos a comptar des del dia següent a la seva notificació.
Alternativament i de forma potestativa, es podrà interposar recurs de reposició davant el mateix òrgan que ha dictat l’acte en el termini d’un mes a comptar des del dia següent a la seva notificació.

Mitjans de notificació o publicació:
La resolució de la sol·licitud de subvenció es notificarà als interessats per qualsevol dels mitjans previstos a la Llei estatal 39/2015 en el termini màxim de 10 dies des de la data d’aprovació de la resolució i tanmateix s’enviarà a la Base de Dades Nacional de Subvencions (BDNS) per a la seva publicació, d’acord amb el que s’estableix a l’article 20 de la Llei estatal 38/2003.

Efectes fiscals de les subvencions:
De conformitat amb l’article 33.1 de la Llei 35/2006 de l’impost sobre la renda de les persones  físiques  (IRPF), quan  la  subvenció  no  s’obté  en  el  desenvolupament  d’una activitat econòmica, tenen la consideració de guanys patrimonials a efectes de l’IRPF. En conseqüència, l’import de la subvenció està subjecte a tributació en l’IRPF, amb obligació tributària de presentar la declaració.

2.- Condicions particulars de cadascuna de les línies de subvenció:

a)  SUBVENCIONS A LES PERSONES PROPIETÀRIES PER AMPLIAR LA COBERTURA DE L’AVALLOGUER EN CAS D’IMPAGAMENT DE RENDES DE LLOGUER, D’AQUELLS HABITATGES ARRENDATS MITJANÇANT QUALSEVOL PROGRAMA DE LLOGUER SOCIAL MUNICIPAL.

OBJECTE I FINALITAT

Aquesta convocatòria té per objecte concedir subvencions per ampliar la cobertura per l’impagament de rendes de lloguer a les persones propietàries d’habitatges que participin de programes municipals de lloguer social o de la borsa de mediació gestionada per la societat municipal Foment de la Rehabilitació Urbana SA, mitjançant una extensió per un termini de tres mesos de la cobertura de l’Avalloguer gestionat per la Generalitat de Catalunya.

)La convocatòria es regula per les bases reguladores específiques aprovades inicialment pel Ple de la Corporació en sessió de 20 de maig de 2021 i publicades al Butlletí Oficial de la Província de Barcelona del dia 9 de juny de 2021.

Les bases reguladores es poden consultar a la pàgina Web de l’Ajuntament http://www.manresa.cat/subvencions i a l’Oficina Municipal d’Habitatge – c/ Amigant, núm. 5 – Tel.
938782382.

QUANTIA

L’import  de  la  subvenció  es  calcularà  a  raó  de  la  renda  prevista  en  el  contracte,  sense actualitzacions.

En cap cas, la suma de les mensualitats cobertes amb els dos sistemes de garanties pot ser superior a les mensualitats degudes.

REQUISITS PER A LA SOL·LICITUD

Podran ser beneficiàries d’aquestes subvencions les persones físiques o jurídiques, que no formin part del sector públic i que siguin propietàries o usufructuàries de l’habitatge sobre el qual es sol·licita la subvenció i que reuneixin les següents condicions:

a.   Que la persona propietària o titular es trobi al corrent en el compliment de les obligacions tributàries i amb la Seguretat Social, d’acord amb la Llei estatal 38/2003.
b.   Que no hagi incorregut en falses declaracions en facilitar la informació exigida per a participar en la convocatòria.
c.	Que no es trobi incurs en cap prohibició per rebre subvencions, d’acord amb el previst en la  Llei estatal 38/2003.

En queden excloses les persones físiques, jurídiques o entitats financeres, considerades grans tenidores, d’acord amb el que estableixi la legislació vigent en el moment d’aprovar la convocatòria.

Les sol·licituds es podran presentar a partir de que la persona beneficiària dels ajuts tingui concedida la resolució favorable del cobrament de l’Avalloguer de la Generalitat durant l’anualitat
2024 i l’últim trimestre del 2023.


REQUISITS REFERENTS A L’HABITATGE

Podran ser persones beneficiàries de l’Avalloguer municipal els arrendadors titulars d’un contracte de lloguer d’habitatge que compleixin els requisits següents:

1. Habitatges llogats a través de qualsevol programa amb tutela pública per a garantir el dret a l’habitatge (borsa de mediació per al lloguer social, cessió per al lloguer social, masoveria urbana, etc.).
2. Que compleixi tots els requisits establerts per acollir-se a l’Avalloguer de la Generalitat.
3. Que la persona arrendadora hagi instat i obtingut una sentència judicial de resolució de contracte i recuperació de l’habitatge, per manca de pagament de la renda.
4. En el cas que tot i haver presentat aquesta demanda les parts arribin a un acord extrajudicial que comporti la recuperació de la possessió de l’habitatge pel propietari, l’Avalloguer també serà operatiu, per les mensualitats impagades.
5. Disposar de la resolució favorable del cobrament de l’Avalloguer de la Generalitat a l’Institut Català del Sòl, durant l’anualitat 2024 i l’últim trimestre de 2023.


 (
Plaça
 
Majo
r,
 
1,
 
5
 
i
 
6
 
08241
 
MA
NRES
A
 
(
Bages)
 
T
e
l.
 
93
 
878
 
23
 
00
 
–
 
Fax
 
93
 
878
 
23
 
07
 
E-mail
:
 
aj
t@ajmanre
sa.
cat
 
N
IF
 
P
-
0811200
-E
)
6. La fiança dipositada es recuperarà independentment del cobrament de l’Avalloguer d’acord amb el que preveu l’article 13 del Decret 147/1997, de 10 de juny, pel qual es regula el Registre de fiances dels contractes de lloguer de finques urbanes.


DOCUMENTS QUE HAN D’ACOMPANYAR LA SOL·LICITUD

A les sol·licituds s’hi haurà d’adjuntar la documentació següent:

	Còpia del DNI/NIE o CIF de la persona sol·licitant.
	Còpia  del  document  acreditatiu  dels  poders  del  representant  de  l’entitat  en  cas  de persones jurídiques i DNI/NIE de la persona signant per actuar com a representant legal de l’empresa, si s’escau.
	Documentació acreditativa de la titularitat sobre el dret de propietat o d’usdefruit de l’habitatge.
	Declaració responsable del sol·licitant respecte al compliment dels requisits d’admissió, que constaran a la sol·licitud.
	Documentació acreditativa d’altres ajudes i subvencions concedides per a la mateixa finalitat.
	Documentació acreditativa de l’habitabilitat de l’habitatge.

L’Ajuntament de Manresa pot fer, en qualsevol moment, telemàticament o per altres mitjans, les comprovacions necessàries per verificar la conformitat de les dades d’aquestes declaracions i documentació presentades.

PROCEDIMENT DE CONCESSIÓ

El procediment de concessió es tramitarà en règim de concurrència no competitiva, d’acord amb els principis establerts a l’article 8 de la Llei estatal 38/2003, General de Subvencions.
Correspondrà la instrucció i la resolució del procediment a la regidoria delegada d’habitatge. L’encarregada  de  la  valoració  de  les  sol·licituds  presentades,  serà  la  següent  comissió
avaluadora:

-	El Regidor delegat d’Habitatge, Centre Històric i Llicències
-	La Regidora delegada de Drets Socials i Persones Grans
-	El Cap del Servei de Drets Socials
-	La Cap de la Secció d’Habitatge i Desenvolupament Comunitari (OMH)
-	Una persona designada per la Secció de Suport Central de l’Àrea de drets i serveis a les persones, que actuarà de Secretària de la comissió.

Emès l’informe per part de la comissió tècnica avaluadora, la regidoria delegada d’habitatge emetrà proposta de resolució i l’òrgan municipal competent aprovarà l’atorgament de la subvenció o la seva denegació.

Aquesta comissió tindrà la facultat de proposar la denegació de les sol·licituds que incompleixin els requisits i condicions establertes en aquestes bases.

CRITERIS D’ATORGAMENT

Les  sol·licituds  es  resoldran  per  ordre  cronològic  de  presentació,  quan  s'hagin  efectuat  les verificacions oportunes respecte el compliment dels requisits establerts en les bases reguladores específiques i fins a exhaurir el pressupost.

L’empresa FOMENT DE LA REHABILITACIÓ URBANA DE MANRESA, S.A (FORUM) com a gestor dels programes de lloguer tutelats per l’Agència d’Habitatge de Catalunya i de l’Ajuntament de Manresa, confirmarà el cobrament per part del propietari de l’Avalloguer de la Generalitat i verificarà a l’Oficina Municipal d’Habitatge el nombre de rendes pendents de cobrament, les dades del propietari i les dades bancàries on fer l’ingrés.

b)  SUBVENCIONS PER  A PETITS PROPIETARIS/ES A L’ESPERA DE RECUPERACIÓ POSSESSÒRIA D’HABITATGES


OBJECTE I COMPATIBLITATS

És objecte d’aquestes subvencions compensar a les persones propietàries, que no tinguin la consideració de grans tenidores,  dels costos derivats de l’allargament de procediments judicials de recuperació  possessòria  d’habitatges  situats  a  la  ciutat  de  Manresa,  independentment  de  la naturalesa de l’acció processal.

La concessió d’aquests ajuts no serà compatible amb les compensacions previstes a la disposició addicional segona del Reial Decret 37/2020, de 22 de desembre, de mesures urgents per a fer front a les situacions de vulnerabilitat social i econòmica en l’àmbit de l’habitatge i del transport.

La convocatòria es regula per les bases reguladores específiques aprovades inicialment pel Ple de la Corporació en sessió de 17 de març de 2022 i publicades al Butlletí Oficial de la Província de Barcelona del dia 29 de març de 2022.

Les bases reguladores es poden consultar a la pàgina Web de l’Ajuntament http://www.manresa.cat/subvencions i a l’Oficina Municipal d’Habitatge – c/ Amigant, núm. 5 – Tel.
938782382.

ÀMBIT

Les ajudes hauran de fer referència a construccions incloses al cens d’habitatges de Manresa, que compleixin amb les característiques necessàries per al seu arrendament, d’acord amb la clàusula setena de les bases reguladores específiques.

CONDICIONS I QUANTIA DE LES SUBVENCIONS

Les sol·licituds hauran de fer referència a habitatges, que reuneixin les condicions establertes a la clàusula setena, en què durant la tramitació del procediment judicial de recuperació possessòria, l’òrgan judicial suspengui el llançament arran de la presentació d’un informe social per part de l’Ajuntament en Manresa

Serà requisit que l’òrgan judicial hagi sol·licitat l’emissió de l’informe o que s’hagi presentat en seu judicial d’ofici per part de l’Ajuntament de Manresa. En qualsevol dels casos, l’informe ha d’acreditar l’existència d’una situació de vulnerabilitat per risc d’exclusió residencial de la part demandada.

El període que cobrirà la subvenció serà des de la data del llançament suspès i mentre duri aquesta suspensió com a conseqüència de l’informe o informes socials que s’emetin, i com a màxim fins el 31 de desembre de 2024.

La quantia de la subvenció serà l’equivalent als mesos que hagi durat la suspensió arran de l’informe social municipal, a raó de 2 €/m2 superfície útil de l’habitatge, amb un màxim de 6 mesos ampliables, d’acord amb la resolució provisional d’atorgament.

En cas que s’hagin percebut quanties en concepte d’avalloguer gestionat per la Generalitat i en concepte de subvenció per l’ampliació de l’avalloguer atorgada per l’Ajuntament, de la quantitat resultant de la operació aritmètica descrita en el punt anterior (mesos de suspensió x m2/superfície útil), caldrà deduir aquests imports percebuts.

REQUISITS DELS SOL·LICITANTS

Les persones sol·licitants d’aquestes subvencions, hauran de reunir els següents requisits :

a.  Ser persones físiques o jurídiques, que no formin part del sector públic i ser propietàries o usufructuàries de l’habitatge sobre el qual es sol·licita la subvenció.
En queden excloses les persones físiques, jurídiques o entitats financeres, considerades grans tenidores, d’acord amb el que estableixi la legislació vigent en el moment d’aprovar la convocatòria.
b.   Que  la  persona  propietària  de  l’habitatge  hagi  iniciat  una  acció  judicial  adreçada  a  la recuperació possessòria i aquest procediment s’hagi vist suspès durant l’any 2024 o continuï la suspensió provinent de l’any anterior, com a conseqüència de la presentació d’un informe social per part de l’Ajuntament de Manresa acreditant l’existència d’una situació de vulnerabilitat per risc d’exclusió residencial.
c.	Que la persona propietària o titular es trobi al corrent en el compliment de les obligacions tributàries i amb la Seguretat Social, d’acord amb la Llei estatal 38/2003.
d.   Que no hagi incorregut en falses declaracions en facilitar la informació exigida per a participar en la convocatòria.
e.   Que no es trobi incurs en cap prohibició per rebre subvencions, d’acord amb el previst en la
Llei estatal 38/2003.

CARACTERÍSTIQUES DELS HABITATGES ADMESOS

Els habitatges hauran de complir les condicions d’habitabilitat determinades en el Decret 141/2012, pel qual es regulen les condicions d’habitabilitat dels habitatges i la cèdula d’habitabilitat, cosa que es podrà acreditar mitjançant la corresponent cèdula d’habitabilitat (en el cas d’habitatges de protecció oficial amb la qualificació definitiva), o inspecció per determinar que està en condicions d’obtenir-la.

Els habitatges no podran trobar-se en situació d’utilització anòmala per desocupació permanent, d’acord amb l’article 3.d de la llei 18/2007, de 28 de desembre, del dret a l’habitatge.

DOCUMENTS QUE HAN D’ACOMPANYAR LA SOL·LICITUD

A les sol·licituds s’hi haurà d’adjuntar la documentació següent:

	Còpia del DNI/NIE o CIF de la persona sol·licitant
	Còpia del document acreditatiu dels poders del representant de l’entitat en cas de persones jurídiques i DNI/NIE de la persona signant per actuar com a representant legal de l’empresa, si s’escau
	Documentació acreditativa de la titularitat sobre el dret de propietat o d’usdefruit de l’habitatge.
	Declaració responsable del sol·licitant respecte al compliment dels requisits d’admissió, que constaran a la sol·licitud
	Documentació acreditativa d’altres subvencions concedides per a la mateixa finalitat
	Documentació acreditativa de l’habitabilitat de l’habitatge

L’Ajuntament de Manresa pot fer, en qualsevol moment, telemàticament o per altres mitjans, les comprovacions necessàries per verificar la conformitat de les dades d’aquestes declaracions i documentació presentades.


PROCEDIMENT DE CONCESSIÓ

El procediment de concessió es tramitarà en règim de concurrència no competitiva, d’acord amb els principis establerts a l’article 8 de la Llei estatal 38/2003, General de Subvencions.

Les  sol·licituds  es  resoldran  per  ordre  cronològic  de  presentació,  quan  s'hagin  efectuat  les verificacions oportunes i fins a exhaurir el pressupost.

Un cop realitzada la comprovació, la Comissió avaluadora proposarà emetre una resolució provisional d’atorgament per un termini inicial màxim de cobertura de 6 mesos ampliables.

FORMA D’AVALUACIÓ: COMISSIÓ TÈCNICA AVALUADORA

L’encarregada de la valoració de les sol·licituds presentades, serà la següent comissió avaluadora:

-	El Regidor delegat d’Habitatge, Centre Històric i Llicències
-	La Regidora delegada de Drets Socials i Persones Grans
-	El Cap del Servei de Drets Socials
-	La Cap de Secció d’Habitatge i Desenvolupament Comunitari (OMH)
-	La Cap de Secció de Serveis Socials
-	Una persona designada per la Secció de Suport Central de l’Àrea de drets i serveis a les persones, que actuarà de Secretària de la comissió.

Aquesta comissió tindrà la facultat de proposar la denegació de les sol·licituds que incompleixin els requisits i condicions establertes en aquestes bases.

PAGAMENT

S’ordenarà el pagament de la subvenció en el moment en el que es resolgui l’atorgament definitiu de la subvenció mitjançant resolució .
No obstant, es podrà realitzar el pagament de bestretes, quan així ho determini la Comissió avaluadora, que podran tenir caràcter trimestral o semestral, cosa que s’indicarà en la resolució provisional d’atorgament.

JUSTIFICACIÓ DE LES SUBVENCIONS

En cas que l’Ajuntament de Manresa disposi de la informació d’inici de la suspensió com a conseqüència de l’informe o informes emesos i del seu cessament, aportarà aquesta informació a l’expedient administratiu amb la finalitat de la seva justificació.

En cas de no disposar-ne, podrà sol·licitar la informació de cessament de la suspensió ocasionada per la intervenció municipal a la persona beneficiària de la subvenció.



SEGON. Comunicar la convocatòria a la Base de Dades Nacional de Subvencions (BDNS) i publicar-la al  Butlletí Oficial de la Província de Barcelona.

